શહેરના ૧૫૦ ફૂટ રિંગ રોડ ઉપર સ્ટર્લિંગ હોસ્પિટલ પાછળ આવેલ રવિ રેસિડેન્સીમાં રહેતા અને ખાનગી નોકરી કરતા હસમુખભાઈ નાથાભાઈ દતાણી અને તેમના પત્ની બંને ગત સાંજે રવિવારની રજા હોવાથી દીકરીને સાયન્સમાં એડમિશન અપાવવાનું હોય તે અંગે પૂછપરછ કરવા માટે ગયા હતા આઠેક વાગ્યે પરત આવ્યા અને દરવાજો ખખડાવ્યો ત્યારે અંદર રહેલી ૧૫ વર્ષીય દીકરી નીરજાએ દરવાજો નહિ ખોલતા ઇન્ટરલોકની ચાવી તેમની પાસે પણ હોય તે ચાવીથી દરવાજો ખોલીને જોતા છતના હૂંકમાં દોરડાથી આપઘાત કરેલી હાલતમાં નીરજાનો મૃતદેહ જોવા મળતા દંપતી ભાંગી પડ્યું હતું તાત્કાલિક તેને સારવાર અર્થે ખાનગી હોસ્પિટલમાં ખસેડવામાં આવી હતી પરંતુ તબીબોએ મૃત જાહેર કરી હતી ઘટનાની જાણ થતા યુનિવર્સીટી પોલીસ સ્ટેશનના ઇકબાલભાઇ મોરવાડીયા સહિતનો સ્ટાફ દોડી ગયો હતો નીરજા ધોરણ ૧૦માં અભ્યાસ કરતી હોવાનું અને તેના જ સાયન્સના એડમિશન માટે માં-બાપ ગયા હોવાનું જાણવા મળ્યું છે નીરજા એક ભાઈથી મોટી હતી આપઘાત પાછળનું કારણ જાણવા પોલીસે તપાસ યથાવત રાખી છે લાડકવાયી દીકરીના મોતથી લોહાણા દંપતી શોકમાં ગરકાવ થઇ ગયું છે.